Številka: 4300-16/2022/4

Datum: 31. 5. 2022

**JAVNI RAZPIS ZA SOFINANCIRANJE OPERACIJ EKONOMSKO - POSLOVNE INFRASTRUKTURE V LETIH 2022 IN 2023**

**RAZPISNA DOKUMENTACIJA**

maj 2022

VSEBINA RAZPISNE DOKUMENTACIJE

[1 RAZPISNA DOKUMENTACIJA 4](#_Toc104873585)

[2 IME OZIROMA NAZIV IN SEDEŽ POSREDNIŠKEGA ORGANA, KI DODELJUJE SREDSTVA 4](#_Toc104873586)

[3 PREDMET JAVNEGA RAZPISA 4](#_Toc104873587)

[4 PRAVNE IN PROGRAMSKE PODLAGE 4](#_Toc104873588)

[5 NAMEN IN CILJI JAVNEGA RAZPISA 7](#_Toc104873589)

[6 UPRAVIČENI PRIJAVITELJI 8](#_Toc104873590)

[7 UPRAVIČENI STROŠKI 8](#_Toc104873591)

[7.1 Vrste upravičenih stroškov 8](#_Toc104873592)

[7.2 Posebnosti upravičenih stroškov 8](#_Toc104873593)

[7.2.1 Gradnja nepremičnin 8](#_Toc104873594)

[7.2.2 Nakup nezazidanih zemljišč 9](#_Toc104873595)

[7.2.3 Stroški informiranja in komuniciranja 9](#_Toc104873596)

[7.2.4 Stroški storitev zunanjih izvajalcev 9](#_Toc104873597)

[7.3 Postopek izbora izvajalcev aktivnosti 10](#_Toc104873598)

[7.4 Dokazila za uveljavljanje sofinanciranja upravičenih stroškov 10](#_Toc104873599)

[8 OBDOBJE UPRAVIČENOSTI STROŠKOV IN OBDOBJE ZA PORABO SREDSTEV 10](#_Toc104873600)

[8.1 Obdobje upravičenosti stroškov in izdatkov 10](#_Toc104873601)

[8.2 Obdobje za porabo sredstev 11](#_Toc104873602)

[9 VIŠINA SREDSTEV 11](#_Toc104873603)

[9.1 Razpoložljiva sredstva po tem javnem razpisu 11](#_Toc104873604)

[10 POGOJI ZA UGOTAVLJANJE UPRAVIČENOSTI 13](#_Toc104873605)

[10.1 Splošni pogoji, ki jih mora izpolnjevati prijavitelj so: 13](#_Toc104873606)

[10.2 Posebni pogoji, ki jih mora izpolnjevati prijavitelj in operacija so: 13](#_Toc104873607)

[10.3 Dokazila in način preverjanja pogojev 15](#_Toc104873608)

[11 DOSEGANJE CILJEV OZ. KAZALNIKOV OPERACIJE 20](#_Toc104873609)

[12 NAVODILA ZA IZDELAVO VLOGE 21](#_Toc104873610)

[12.1 Popolna vloga 21](#_Toc104873611)

[12.2 Pogoji dopolnjevanja dokumentacije 22](#_Toc104873612)

[13 ROKI IN NAČIN PRIJAVE 22](#_Toc104873613)

[14 ODPIRANJE IN PREGLED VLOG 22](#_Toc104873614)

[14.1 Pregled formalne ustreznosti oz. popolnosti posredovanih vlog 23](#_Toc104873615)

[14.2 Pregled vsebinske ustreznosti posredovanih vlog 23](#_Toc104873616)

[15 OCENJEVANJE VLOG 24](#_Toc104873617)

[16 METODOLOGIJA IN MERILA ZA OCENJEVANJE / TOČKOVANJE VLOG 24](#_Toc104873618)

[17 OBVEŠČANJE O IZBORU IN POGOJI ZA PODPIS POGODBE 26](#_Toc104873619)

[18 OSTALE ZAHTEVE 26](#_Toc104873620)

[18.1 Zahteve glede informiranja in obveščanja javnosti, ki jim morajo zadostiti upravičenci v skladu s 115. in 116. členom Uredbe 1303/2013/EU in navodili organa upravljanja 26](#_Toc104873621)

[18.2 Zahteve glede spremljanja neto prihodkov operacije 27](#_Toc104873622)

[18.3 Zahteve glede hranjenja dokumentacije in spremljanja ter evidentiranja 27](#_Toc104873623)

[18.4 Zahteve glede dostopnosti dokumentacije nadzornim organom 27](#_Toc104873624)

[18.5 Zahteve glede zagotavljanja enakih možnosti in trajnostnega razvoja v skladu s 7. in 8. členom Uredbe 1303/2013/EU 27](#_Toc104873625)

[18.6 Zahteve glede varovanje osebnih podatkov in poslovnih skrivnosti 28](#_Toc104873626)

[18.7 Zahteve glede spremljanja in vrednotenja doseganja ciljev in kazalnikov operacije 28](#_Toc104873627)

[18.8 Zahteve glede omejitve sprememb operacije v skladu z 71. členom Uredbe 1303/2013/EU 29](#_Toc104873628)

[18.9 Posledice, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti 29](#_Toc104873629)

[18.10 Posledice, če se ugotovi, da aktivnosti na operaciji niso bile skladne s pravom Unije in pravom Republike Slovenije 29](#_Toc104873630)

[18.11 Posledice, če se ugotovi dvojno financiranje posamezne operacije ali, da je višina financiranja operacije presegla maksimalno dovoljeno stopnjo oz. znesek pomoči 29](#_Toc104873631)

[19 PRITOŽBA 30](#_Toc104873632)

[20 DODATNE INFORMACIJE IN OBVEŠČANJE 30](#_Toc104873633)

# RAZPISNA DOKUMENTACIJA

Razpisna dokumentacija obsega podrobnejša pojasnila glede pogojev javnega razpisa, navodila in obrazce za prijavo.

Razpisna dokumentacija je na voljo na spletnem naslovu: https://www.gov.si/zbirke/javne-objave/.

Razpisna dokumentacija zajema tudi:

* Besedilo javnega razpisa,
* Obrazec 1: Izjava o sprejemanju pogojev javnega razpisa,
* Obrazec 2: Izjava o uskladitvi načrta razvojnih programov,
* Obrazec 3: Vzorec pogodbe o sofinanciranju,
* Obrazec 4a: Izračun finančne vrzeli – KOHEZIJSKA REGIJA VZHODNA SLOVENIJA (v primeru, da je za operacijo potrebno priložiti analizo stroškov in koristi),
* Obrazec 4b: Izračun finančne vrzeli – KOHEZIJSKA REGIJA ZAHODNA SLOVENIJA (v primeru, da je za operacijo potrebno priložiti analizo stroškov in koristi),
* Obrazec 5: Pooblastilo za pridobitev podatkov od Finančne uprave Republike Slovenije,
* Obrazec 6: Varovanje osebnih podatkov.

# IME OZIROMA NAZIV IN SEDEŽ POSREDNIŠKEGA ORGANA, KI DODELJUJE SREDSTVA

Neposredni proračunski uporabnik v vlogi posredniškega organa je Republika Slovenija, Ministrstvo za gospodarski razvoj in tehnologijo, Kotnikova ulica 5, Ljubljana (v nadaljnjem besedilu: ministrstvo).

# PREDMET JAVNEGA RAZPISA

Predmet javnega razpisa je sofinanciranje ureditve, dograditve in razširitve gospodarske javne infrastrukture in sicer: prometne infrastrukture, energetske infrastrukture, komunalne infrastrukture, vodne infrastrukture (samo protipoplavnih ukrepov) in infrastrukture za telekomunikacije na območjih obstoječih ekonomsko – poslovnih con. Pri tem se za ekonomsko – poslovno cono šteje območje več stavbnih zemljišč, ki so v prostorskih aktih prijavitelja opredeljena kot območja proizvodnih dejavnosti, površine za industrijo in / ali gospodarske cone (oznaka namenske rabe prostora: IP in/ali IG). Območje mora biti prostorsko enovita celota. Za ekonomsko - poslovno cono se v nobenem primeru ne šteje posamezna stavba, četudi je namenjena opravljanju gospodarske dejavnosti.

# PRAVNE IN PROGRAMSKE PODLAGE

* Uredba (EU) št. 1301/2013 Evropskega parlamenta in Sveta z dne 17. decembra 2013 o Evropskem skladu za regionalni razvoj in o posebnih določbah glede cilja »naložbe za rast in delovna mesta« ter o razveljavitvi Uredbe (ES) št. 1080/2006 (UL L št. 347 z dne 20. 12. 2013, str. 320), zadnjič spremenjena z Uredbo (EU) 2020/2221 Evropskega parlamenta in Sveta z dne 23. decembra 2020 o spremembi Uredbe (EU) št. 1303/2013, kar zadeva dodatne vire in ureditev izvrševanja, da se zagotovi pomoč za spodbujanje odprave posledic krize v okviru pandemije COVID-19 in njenih socialnih posledic ter za pripravo zelenega, digitalnega in odpornega okrevanja družbe in gospodarstva (REACT-EU (UL L št. 437 z dne 28. 12. 2020, str. 30) (v nadaljnjem besedilu: Uredba 1303/2013/EU);
* Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjena z Uredbo (EU) 2022/613 Evropskega parlamenta in Sveta z dne 12. aprila 2022 o spremembi uredb (EU) št. 1303/2013 in (EU) št. 223/2014 v zvezi z večjim predhodnim financiranjem iz virov REACT-EU in uvedbo stroškov na enoto (UL L 115, 13.4.2022, str. 38), (v nadaljnjem besedilu: Uredba 1303/2013/EU);
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Uredba (EU) 2021/1077 Evropskega parlamenta in Sveta z dne 24. junija 2021 o vzpostavitvi Instrumenta za finančno podporo za opremo za carinske kontrole v okviru Sklada za integrirano upravljanje meja (UL L 234, 2.7.2021, str. 1) in njena izvedbena uredba;
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (Besedilo velja za EGP) (UL L št. 270 z dne 29. 7. 2021, str. 39) (v nadaljnjem besedilu: Uredba 651/2014/EU),
* Izvedbena Uredba Komisije (EU) št. 1011/2014 z dne 22. septembra 2014 o podrobnih pravilih za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za predložitev nekaterih informacij Komisiji ter o podrobnih pravilih za izmenjavo informacij med upravičenci in organi upravljanja, organi za potrjevanje, revizijskimi organi in posredniškimi organi (UL L št. 286 z dne 30. 9. 2014, str. 1), zadnjič spremenjena z Izvedbeno uredba Komisije (EU) 2021/437 z dne 3. marca 2021 o spremembi Izvedbene uredbe (EU) št. 1011/2014 glede sprememb vzorca za posredovanje finančnih podatkov, vzorca zahtevka za plačilo, vključno z dodatnimi informacijami o finančnih instrumentih, in vzorca za izkaze (UL L št. 85 z dne 12. 3. 2021, str. 107) (v nadaljnjem besedilu: Uredba 1011/2014/ EU),
* Izvedbena Uredba Komisije (EU) št. 215/2014 z dne 7. marca 2014 o določitvi pravil za izvajanje Uredbe 1303/2013/EU Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade (UL L št. 69 z dne 8. 3. 2014, str. 65), zadnjič spremenjena z Izvedbeno uredbo Komisije (EU) 2021/439 z dne 3. marca 2021 o spremembi Izvedbene uredbe (EU) št. 215/2014 glede vključitve novega tematskega cilja v nomenklaturo kategorij ukrepov za ESRR, ESS in Kohezijski sklad v okviru cilja „naložbe za rast in delovna mesta“ (UL L št. 85 z dne 12. 3. 2021, str. 149);
* Izvedbena Uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L št. 223 z dne 29. 7. 2014, str. 7), zadnjič spremenjena z Izvedbeno Uredbo Komisije (EU) 2019/255 z dne 13. februarja 2019 o spremembi Izvedbene uredbe Komisije (EU) št. 821/2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L št. 43 z dne 14. 2. 2019, str. 15) (v nadaljnjem besedilu: Uredba 821/2014/ EU),
* Izvedbena Uredba Komisije (EU) 2015/207 z dne 20. januarja 2015 o določitvi podrobnih pravil za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za poročilo o napredku, predložitev informacij o velikem projektu, skupni akcijski načrt, poročila o izvajanju za cilj „naložbe za rast in delovna mesta“, izjavo o upravljanju, revizijsko strategijo, revizijsko mnenje in letno poročilo o nadzoru ter metodologijo, ki se uporabi pri izvajanju analize stroškov in koristi, in v skladu z Uredbo (EU) št. 1299/2013 Evropskega parlamenta in Sveta v zvezi z vzorcem za poročila o izvajanju za cilj „evropsko teritorialno sodelovanje“ (UL L št. 38 z dne 13. 2. 2015, str. 1), zadnjič spremenjena z Izvedbeno uredbo Komisije (EU) 2021/436 z dne 3. marca 2021 o spremembi Izvedbene uredbe (EU) 2015/207 glede sprememb vzorca poročil o izvajanju za cilj „naložbe za rast in delovna mesta“ (UL L št. 85 z dne 12. 3. 2021, str. 73);
* Delegirana Uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 13. 5. 2014, str. 5), zadnjič spremenjena z Delegirano uredbo Komisije (EU) 2019/886 z dne 12. februarja 2019 o spremembi in popravku Delegirane uredbe (EU) št. 480/2014 glede določb o finančnih instrumentih, možnostih poenostavljenega obračunavanja stroškov, revizijski sledi, obsegu in vsebini revizij operacij in metodologiji za izbor vzorca operacij ter glede Priloge III (UL L št. 142 z dne 29. 5. 2019, str. 9);
* Delegirana Uredba Komisije (EU) št. 522/2014 z dne 11. marca 2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 148 z dne 20. 5. 2014, str. 1), zadnjič spremenjena z Delegirano Uredbo Komisije (EU) 2017/2056 z dne 22. avgusta 2017 o spremembi Delegirane uredbe (EU) št. 522/2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 294 z dne 11. 11. 2017, str. 26);
* drugi delegirani in izvedbeni akti, ki jih Komisija sprejme v skladu s 149. in 150. členom Uredbe (EU) št. 1303/2013,
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22- ZDeb),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US),
* Proračun Republike Slovenije za leto 2022 (DP2022) (Uradni list RS, št. 174/20),
* Proračun Republike Slovenije za leto 2023 (DP2023) (Uradni list RS, št. 187/21),
* Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21 in 206/21 – ZDUPŠOP),
* Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16 – popr., 15/17, 69/17, 67/18, 51/21 in 208/21);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Partnerski sporazuma med Slovenijo in Evropsko komisijo za obdobje 2014-2020, št. CCI 2014SI16M8PA001-1.3, z dne 30. 10. 2014 z vsemi spremembami;
* Operativni program za izvajanje evropske kohezijske politike v obdobju 2014-2020, št. CCI 2014SI16MAOP001, z dne 4. 7. 2016 z vsemi spremembami;
* Zakon o spodbujanju skladnega regionalnega razvoja (Uradni list RS, št. 20/11, 57/12 in 46/16);
* Uredba (EU) 2016/679 Evropskega parlamenta in sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016; v nadaljnjem besedilu: Splošna uredba GDPR), (v nadaljnjem besedilu: Splošna uredba GDPR);
* Zakon o varstvu osebnih podatkov (Uradni list RS, št. 94/07 in 177/20, v nadaljnjem besedilu: ZVOP-1);
* Zakon o preprečevanju pranja denarja in financiranja terorizma (Uradni list RS, št. 68/16, 81/19, 91/20, 2/21 – popr. in 48/22 – ZPPDFT-2);
* Zakon o dostopu do informacij javnega značaja (Uradni list RS, št. 51/06 - uradno prečiščeno besedilo, 117/2006-ZdavP-2, 23/14, 50/14, 19/15-odl. US, 102/15 in 7/18; v nadaljnjem besedilu: ZDIJZ);
* Zakon o javnem naročanju (Uradni list RS, št. 91/15, 14/18, 121/21 in 10/22) (v nadaljnjem besedilu: ZJN-3),
* Pravilnik o vsebini in načinu vodenja zbirke podatkov o dejanski rabi prostora (Uradni list RS, št. 9/04, 7/18 – ZEN-A, 33/19 – ZEN-B in 199/21 – ZureP-3),
* Odločitev o podpori Službe Vlade Republike Slovenija za razvoj in evropsko kohezijsko politiko v vlogi organa upravljanja za strukturne sklade in kohezijski sklad št. 3-1/2/MGRT/0 za »Javni razpis za sofinanciranje operacij ekonomsko – poslovne infrastrukture v letih 2022 in 2023«, z dne 31. 5. 2022.

Ministrstvo bo vsa dejanja v postopku tega javnega razpisa (obravnavanje vlog, izdaja sklepov, sklepanje pogodb, izvajanje pogodb idr.) izvajalo na podlagi in v skladu z zgoraj navedenimi pravnimi in programskimi podlagami.

# NAMEN IN CILJI JAVNEGA RAZPISA

Namen javnega razpisa je občinam omogočiti infrastrukturne ureditve, dograditve[[1]](#footnote-1) ali razširitve[[2]](#footnote-2) ekonomsko – poslovnih con in s tem zagotoviti pogoje za razvoj in rast podjetij, ki beležijo visoko rast, gradijo podjetniško skupnost in krepijo verigo vrednosti na svojem področju, hkrati pa so pomembni zaposlovalci na regionalni in državni ravni. Pri tem se za ekonomsko – poslovno cono šteje območje več stavbnih zemljišč, ki so v prostorskih aktih prijavitelja opredeljena kot območja proizvodnih dejavnosti, površine za industrijo in / ali gospodarske cone. Območje mora biti prostorsko enovita celota. Za ekonomsko - poslovno cono se v nobenem primeru ne šteje posamezna stavba, četudi je namenjena opravljanju gospodarske dejavnosti. Podpora podjetniškim inkubatorjem ni predmet tega javnega razpisa. Predmet javnega razpisa tudi ni obnova že obstoječe infrastrukture, razen kadar ta pomeni pogoj za razširitev / dograditev ekonomsko – poslovne cone.

Kot upravičena ekonomsko - poslovna infrastruktura (v nadaljnjem besedilu: ekonomsko – poslovna infrastruktura) se za namen tega javnega razpisa upošteva javna gospodarska infrastruktura, ki je navedena v Prilogi 5 Pravilnika o vsebini in načinu vodenja zbirke podatkov o dejanski rabi prostora (Uradni list RS, št. 9/04, 7/18 – ZEN-A, 33/19 – ZEN-B in 199/21 – ZureP-3), in sicer:

* prometna infrastruktura (samo izgradnja cest znotraj ekonomske poslovne cone in cest za namen delovanja ekonomsko poslovne cone, s pripadajočo infrastrukturo),
* energetska infrastruktura, potrebna za delovanje ekonomsko poslovne cone,
* komunalna infrastruktura, potrebna za delovanje ekonomsko poslovne cone
* infrastruktura za telekomunikacije in
* vodna infrastruktura (samo protipoplavni ukrepi),

potrebna za delovanje ekonomsko poslovne cone.

Pri investiciji v vodno infrastrukturo se kot upravičeni stroški štejejo samo protipoplavni ukrepi, ki so v neposredni (fizični) povezavi z delovanjem EPC. Pri tem velja: sofinancira se lahko do 30 % vrednosti upravičenih stroškov protipoplavnih ukrepov, hkrati pa protipoplavni ukrepi ne smejo predstavljati več kot 30 % upravičenih stroškov gradbenih, obrtniških in instalacijskih del v okviru operacije.

Cilj javnega razpisa z vidika Operativnega programa za izvajanje evropske kohezijske politike je prispevati k specifičnemu cilju »Povečanje dodane vrednosti MSP« prednostne naložbe »Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji«.

Cilji javnega razpisa so:

* prispevati k hitrejšemu razvoju gospodarstva na regionalni in državni ravni,
* povečanje dodane vrednosti mikro, malih in srednje velikih podjetij (v nadaljnjem besedilu: MSP),
* povečanje zaposlovanja v podjetjih na območju investicije.

Kazalniki učinka po tem javnem razpisu so:

* število podprtih investicijskih projektov za ekonomsko - poslovno infrastrukturo,
* površina urejene / dograjene / razširjene ekonomsko - poslovne cone (v ha).

Kazalniki rezultata po tem javnem razpisu so:

* število novo ustvarjenih delovnih mest na območju ekonomsko - poslovne cone v roku treh let od zaključka operacije / povečanje zaposlenosti v podprtih podjetjih,
* zasedenost površin urejene / dograjene / razširjene ekonomsko - poslovne cone s podjetniškimi dejavnostmi.

# UPRAVIČENI PRIJAVITELJI

Upravičeni prijavitelji (po odobritvi sofinanciranja: upravičenci) do nepovratnih sredstev po tem javnem razpisu so občine, ki so hkrati investitor in nosilec operacije. Projektna partnerstva občin niso upravičeni prijavitelji.

Prijavitelj lahko na Javni razpis odda več vlog. Kadar prijavitelj na razpis prijavlja več operacij, pripravi vlogo za vsako operacijo posebej in vloge predloži v ločenih ovojnicah.

# UPRAVIČENI STROŠKI

Upravičeni stroški se presojajo, določajo in dokazujejo v skladu z Navodili organa upravljanja o upravičenih stroških za sredstva evropske kohezijske politike za programsko obdobje 2014-2020 (<http://eu-skladi.si/sl/ekp/navodila>) in tem poglavjem razpisne dokumentacije.

Stroški, ki niso opredeljeni kot upravičeni, so neupravičeni stroški operacije.

## Vrste upravičenih stroškov

Upravičeni stroški tega javnega razpisa so:

1. gradnja nepremičnin;

2. nakup nezazidanih zemljišč;

3. stroški informiranja in komuniciranja;

4. stroški storitev zunanjih izvajalcev.

Stroški navedeni pod zaporednimi številkami od 2 do 4 so lahko upravičeni le v primeru, če nastanejo tudi stroški pod številko 1.

Stroški arheoloških izkopavanj so upravičeni v primeru, da so predvideni v vlogi in pripadajoči dokumentaciji.

## Posebnosti upravičenih stroškov

### Gradnja nepremičnin

Stroški za gradnjo lahko vključujejo plačila za vse dejavnosti v zvezi s pripravo in izvedbo gradbenih, obrtniških in instalacijskih del ureditve, dograditve ali razširitve ekonomsko - poslovne infrastrukture.

Pogoji upravičenosti:

* infrastruktura se bo uporabljala za namen in v skladu s cilji javnega razpisa, določenimi v operaciji;
* pridobljena so bila vsa dovoljenja za gradnjo infrastrukture;
* upoštevana je zakonodaja in predpisi s področja graditve objektov;
* pri pripravi investicijske dokumentacije je treba upoštevati veljavno Uredbo o enotni metodologiji za pripravo in obravnavo investicijske dokumentacije na področju javnih financ.

Davek na dodano vrednost ni upravičen strošek.

### Nakup nezazidanih zemljišč

Pogoji upravičenosti:

* med nakupom nezazidanega zemljišča in cilji sofinancirane operacije mora obstajati neposredna povezava, upravičen je nakup tistih zemljišč, ki so potrebna za gradnjo ekonomsko - poslovne infrastrukture, ki je predmet operacije[[3]](#footnote-3);
* stroški nakupa nezazidanega zemljišča ne smejo predstavljati več kakor 10 % skupnih upravičenih stroškov operacije;
* od sodnega cenilca oziroma izvedenca ustrezne stroke mora biti pridobljeno potrdilo oz. poročilo, ki opredeljuje, da cena nezazidanega zemljišča ne presega tržne vrednosti in ni starejše od dvanajstih mesecev od dne podpisa kupoprodajne pogodbe (se posreduje ob uveljavljanju stroška v okviru ZZI).

Pri operacijah, kjer je predmet sofinanciranja tudi nakup nezazidanega zemljišča, bo ministrstvo pred potrditvijo zadnjega zahtevka za izplačilo (v nadaljnjem besedilu: ZZI) ponovno preverilo obračun deleža, ki ga predstavlja nakup nezazidanega zemljišča. V primeru, da je bil z ZZI uveljavljen previsok delež upravičenih stroškov za nakup nezazidanega zemljišča, se bo zahtevalo vračilo preveč izplačanih sredstev oz. bo upravičenec pozvan, da ustrezno zmanjša zadnji ZZI.

Davek na dodano vrednost, davek na promet z nepremičninami, stroški posredovanja, tj. nepremičninskega agenta, stroški notarja in odvetnika, drugi stroški pravnih storitev, stroški geometra ter stroški vpisa v zemljiško knjigo in kataster stavb in zemljišč niso upravičen strošek.

### Stroški informiranja in komuniciranja

Med stroški informiranja in komuniciranja ter operacijo mora obstajati neposredna povezava.

Upravičeni stroški informiranja in komuniciranja so:

* stroški izdelave ali nadgradnje spletnih strani;
* stroški oglaševalskih storitev in stroški objav;
* stroški oblikovanja, priprave na tisk, tiska in dostave gradiv;
* stroški zaračunljive tiskovine;
* stroški izdelave in postavitve označevalnih plakatov, začasnih ali stalnih panojev.

Davek na dodano vrednost ni upravičen strošek.

### Stroški storitev zunanjih izvajalcev

Pogoji upravičenosti:

Ta vrsta stroškov vsebuje stroške storitev, ki jih izvedejo zunanji izvajalci v okviru operacije in so potrebni za izvedbo operacije.

Delo zunanjih izvajalcev ne more biti opredeljeno kot pavšalno plačilo v odstotku celotnih stroškov operacije oziroma posameznih dejavnosti.

Upravičeni so stroški, ki se nanašajo na vsebino operacije in ki jih upravičencu zagotavljajo tretje osebe, kadar so ti stroški v skladu z namenom in ciljem operacije. Ti stroški so:

* stroški svetovalnih in nadzornih storitev (pravno, finančno, trženjsko, ipd. svetovanje, storitve inženiringa);
* stroški izdelave študij o izvedljivosti projektov, projektne in investicijske dokumentacije, nadzora in investicijskega inženiringa (po podjemni pogodbi oz. postopku po veljavnem Zakonu o javnem naročanju: ZJN-3);
* stroški storitev izdelave študij, raziskav, vrednotenj, ocen, strokovnih mnenj in poročil.

Davek na dodano vrednost in stroški izdelave dokumenta identifikacije investicijskega projekta (DIIP) niso upravičeni stroški.

## Postopek izbora izvajalcev aktivnosti

Upravičenec je dolžan pri izbiri izvajalcev aktivnosti upoštevati določila veljavnega zakona, ki ureja javno naročanje. Prav tako je upravičenec dolžan spoštovati Navodila organa upravljanja na področju komuniciranja vsebin kohezijske politike v programskem obdobju 2014-2020, objavljena na spletni stranihttps://www.eu-skladi.si/sl/ekp/navodila), ki poleg ostalih pogojev podrobneje urejajo označevanje dokumentov in objav, nastalih v postopku javnega naročanja.

V primeru nakupa stvarnega premoženja je upravičenec dolžan upoštevati zakonodajo, ki ureja ravnanje s stvarnim premoženjem države in občin.

## Dokazila za uveljavljanje sofinanciranja upravičenih stroškov

Sredstva se bodo upravičencu izplačala na osnovi popolnega in pravilno izdanega posameznega ZZI za upravičene stroške izvajanja operacije, kateremu morajo biti priloženi vsa dokazila opredeljena v Navodilih organa upravljanja o upravičenih stroških za sredstva evropske kohezijske politike v obdobju 2014-2020.

Upravičenec dokazuje upravičenost stroškov ob oddaji posameznega ZZI, v skladu z vsakokratno veljavnimi Navodili organa upravljanja o upravičenih stroških za sredstva evropske kohezijske politike v obdobju 2014-2020 in vsakokratnimi veljavnimi Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU oziroma po predpisu, ki jo bo nadomestil, in drugimi vsakokratno veljavnimi navodili organa upravljanja.

Vsebinska in finančna poročila o izvedenih aktivnostih in doseženih rezultatih ter ZZI se bodo oddajali v skladu z navodili ministrstva preko informacijskega sistema organa upravljanja e-MA (v nadaljnjem besedilu: IS OU e-MA). Upravičenec bo moral izpolnjevati tudi vse zahteve, določene z Navodilom organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2014 – 2020, Ljubljana, marec 2018, objavljena na spletni strani http://www.eu-skladi.si/sl/ekp/navodila in Navodili za uporabo IS OU e-MA, objavljenimi na https://www.eu-skladi.si/portal/sl/ekp/izvajanje/e-ma.

To pomeni, da bo upravičenec moral pridobiti dostop do IS OU e-MA ter ZZI skupaj z zahtevanimi dokazili in ostalo zahtevano dokumentacijo vnesti v IS OU e-MA.

Višina sofinanciranja je določena z višino v ZZI izkazanih upravičenih izdatkov, ki se povrnejo končnemu prejemniku v deležu do 75 % upravičenih izdatkov za Kohezijsko regijo Vzhodna Slovenija in 70 % za Kohezijsko regijo Zahodna Slovenija, upoštevajoč maksimalno višino sofinanciranja (glede na izračunano finančno vrzel), ki izhaja iz vloge oz. pogodbe o sofinanciranju.

V skladu z določili Zakona o izvrševanju proračunov Republike Slovenije za leti 2022 in 2023 se lahko plačilo investicijskih transferov občinam izvrši en dan pred dnevom plačila občine izvajalcu, če občina predloži popolno dokumentacijo za izplačilo iz proračuna 25 dni pred dnevom plačila izvajalcu.

# OBDOBJE UPRAVIČENOSTI STROŠKOV IN OBDOBJE ZA PORABO SREDSTEV

## Obdobje upravičenosti stroškov in izdatkov

Za začetek operacije se šteje datum sklepa o potrditvi Dokumenta identifikacije investicijskega projekta (v nadaljnjem besedilu: DIIP) s strani pristojnega organa.

Operacije, katerih aktivnosti bodo/bi bile na dan izdaje sklepa o izboru projekta že zaključene, niso upravičene do sofinanciranja.

Stroški pripravljalnih del (priprava projektne in investicijske dokumentacije ter nakupi nezazidanih zemljišč) bodo upravičeni od 1. 1. 2018, vendar ne pred datumom sklepa o potrditvi DIIP s strani pristojnega organa.

Preostali stroški so upravičeni od 1. 1. 2022 dalje.

Rok za predložitev zadnjega ZZI je 30. 10. 2023, ko se tudi zaključi obdobje upravičenosti stroškov. Rok za posredovanje dokazil o plačilih vseh nastalih stroškov na operaciji (t.j. izdatkov) je 31. 12. 2023, ko se zaključi tudi obdobje upravičenosti javnih izdatkov po tem javnem razpisu.

## Obdobje za porabo sredstev

S tem javnim razpisom se razpisujejo sredstva za leti 2022 in 2023.

Za sredstva, ki jih bodo upravičenci želeli črpati v letu 2022, bo rok za oddajo ZZI določen v pogodbi o sofinanciranje operacije. Za sredstva, ki jih bodo upravičenci želeli črpati v letu 2023, bodo morali posredovati ZZI najkasneje do vključno 30. 10. 2023.

# VIŠINA SREDSTEV

## Razpoložljiva sredstva po tem javnem razpisu

Javni razpis za izbor operacij delno financira Evropska unija, in sicer iz Evropskega sklada za regionalni razvoj. Javni razpis za izbor operacij se izvaja v okviru »Operativnega programa za izvajanje evropske kohezijske politike v obdobju 2014-2020«, prednostne osi »Dinamično in konkurenčno podjetništvo za zeleno gospodarsko rast«, v okviru prednostne naložbe »Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji« in specifičnega cilja »Povečanje dodane vrednosti MSP«.

Za vsakega od upravičencev mora biti v vlogi na javni razpis in v pogodbi o sofinanciranju nedvoumno opredeljeno, v kateri od obeh regij (kohezijski regiji Vzhodna ali Zahodna Slovenija) se bo v celoti izvajala aktivnost.

V kolikor bi se ugotovilo, da se operacija ni izvedla v kohezijski regiji, ki jo je navedel upravičenec v vlogi, ministrstvo odstopi od pogodbe in zahteva vrnitev že izplačanih sredstev skupaj z zakonitimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

Operacije se bodo izvajale na dveh programskih območjih:

- Kohezijska regija Vzhodna Slovenija in

- Kohezijska regija Zahodna Slovenija.

Okvirna skupna višina sredstev, ki so predvidoma na razpolago za izvedbo predmetnega javnega razpisa je 7.960.000,00 EUR, in sicer:

Sredstva so planirana na evidenčnem projektu 1541-15-0005.

Kohezijska regija Vzhodna Slovenija

|  |  |  |  |
| --- | --- | --- | --- |
| **Proračunska postavka** | **Leto 2022** | **Leto 2023** | **SKUPAJ** |
| 160053 - PN 1.3 – Ekonomska infrastruktura – 14-20-V-EU | 1.776.000,00 | 3.000.000,00 | 4.776.000,00 |

Kohezijska regija Zahodna Slovenija

|  |  |  |  |
| --- | --- | --- | --- |
| **Proračunska postavka** | **Leto 2022** | **Leto 2023** | **SKUPAJ** |
| 160055 - PN 1.3 – Ekonomska infrastruktura – 14-20-Z-EU | 1.184.000.00 | 2.000.000,00 | 3.184.000,00 |

Razmerje med sredstvi na postavkah namenskih sredstev EU za kohezijsko politiko in slovenske udeležbe za sofinanciranje operacij je za programsko območje kohezijska regija Vzhodna Slovenija do 75 % : do 25 % in za programsko območje kohezijsko regijo Zahodna Slovenija do 70 % : do 30 %.

Stopnja sofinanciranja za kohezijsko regijo Vzhodna Slovenija lahko znaša največ 75% upravičenih stroškov operacije, za kohezijsko regijo Zahodna Slovenija pa stopnja sofinanciranja lahko znaša največ 70% upravičenih stroškov operacije. Preostanek deleža 25% za Kohezijsko regijo Vzhodna Slovenija oz. 30% za Kohezijsko regijo Zahodna Slovenija zagotovijo prijavitelji iz lastnih virov.

Najvišja možna vrednost sofinanciranja ne sme presegati 1.000.000,00 EUR (upoštevajoč morebitno finančno vrzel). Pri tem 1.000.000,00 EUR zajema tisti del nacionalnega sofinanciranja upravičenih stroškov, ki ga kot EU del v odstotkih, kot je to navedeno v prejšnjem odstavku javnega razpisa prispeva ministrstvo.

Neupravičene stroške krije upravičenec sam.

Koriščenje sredstev bo predvidoma mogoče v proračunskih letih 2022 in 2023, oziroma do porabe sredstev. Vsa razpisana sredstva so namenska sredstva EU in sicer namenska sredstva Evropskega sklada za regionalni razvoj.

Višina razpisanih sredstev se lahko spremeni z objavo spremembe javnega razpisa v Uradnem listu RS do izdaje sklepov o izboru operacij.

Del razpisanih sredstev lahko ostane nedodeljen v primeru premajhnega števila ustreznih vlog.

Koriščenje sredstev bo možno predvidoma v proračunskih letih 2022 (predviden znesek 2.960.000,00 EUR) in 2023 (predviden znesek 5.000.000,00 EUR). Predvideno koriščenje po letih se lahko spremeni na podlagi predvidene dinamike sofinanciranja iz odobrenih vlog, brez objave spremembe javnega razpisa in sicer bo dinamika sofinanciranja operacije določena s pogodbo o sofinanciranju med ministrstvom in izbranim prijaviteljem kot upravičencem, v odvisnosti od finančnega načrta izvajanja operacije in od razpoložljivosti proračunskih sredstev.

Izplačila ministrstva so odvisna od razpoložljivosti proračunskih sredstev in programa ministrstva za ta namen. V kolikor bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis in izdane sklepe o izboru ali skladno s pogodbo o sofinanciranju določi novo pogodbeno vrednost ali dinamiko izplačil. Kolikor se izbrani prijavitelj ne strinja s predlogom ministrstva, se šteje da odstopa od vloge oziroma od pogodbe o sofinanciranju.

Ministrstvo lahko javni razpis kadarkoli do izdaje sklepov o (ne)izboru operacij prekliče ali spremeni, z objavo v Uradnem listu Republike Slovenije.

V kolikor bo zaprošena višina sofinanciranja pozitivno ocenjenih vlog višja, kot je razpoložljivih sredstev za posamezno kohezijsko regijo, bodo vloge izbrane do porabe sredstev, za vsako kohezijsko regijo posebej.

Vloge se za sofinanciranje potrjujejo po vrstnem redu višine prejetih točk v postopku ocenjevanja vlog, skladno z merili. V primeru, ko v okviru javnega razpisa ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, do celotnega, to je v višini zaprošenega sofinanciranja kot izhaja iz vloge, lahko ministrstvo prijavitelja pozove k izjavi oz. opredelitvi do možnosti izvedbe projekta z zmanjšanim obsegom sofinanciranja. V kolikor prijavitelj potrdi, da sprejema zmanjšan obseg sofinanciranja za izvedbo projekta in da lahko zagotovi dodatna lastna sredstva ter ministrstvu posreduje izjavo o zaprtju finančne konstrukcije in o izvedbi projekta kljub zmanjšanemu obsegu sofinanciranja, ministrstvo izda sklep o izboru vloge z zmanjšanim obsegom sofinanciranja.

V kolikor se prijavitelj ne strinja z izvedbo projekta z manjšim obsegom financiranja, sredstva ostanejo nerazporejena.

Za operacije za katere je potrebno priložiti analizo stroškov in koristi[[4]](#footnote-4), se znesek sofinanciranja iz namenskih sredstev po tem javnem razpisu zniža, če operacije ustvarjajo prihodke v ekonomski dobi investicije. (Analiza stroškov in koristi - ASK analiza, v skladu z 61. členom Uredbe o skupnih določbah 1303/2013 in Delegirano uredbo komisije 480/2014 (členi 15 do 19) in Izvedbeno uredbo komisije 2015/207 EU (člen 3 in Priloga III).

Dopolnilno financiranje med ESS in ESRR, skladno z 98. členom Uredbe 1303/2013/EU, ni predvideno.

# POGOJI ZA UGOTAVLJANJE UPRAVIČENOSTI

## Splošni pogoji, ki jih mora izpolnjevati prijavitelj so:

1. Prijavitelj na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) pri čemer neporavnane obveznosti izhajajo iz naslova pogodb o sofinanciranju oz. o dodelitvi javnih sredstev in so bile kot neporavnane in zapadle spoznane z izvršilnim naslovom.
2. Prijavitelj nima v obdobju zadnjega leta, šteto za nazaj od oddaje vloge, neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v višini 50 eurov ali več na dan oddaje vloge; šteje se, da prijavitelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
3. Med prijaviteljem in ministrstvom oz. izvajalskimi institucijami ministrstva niso bile, pri že sklenjenih pogodbah o sofinanciranju iz naslova nepovratnih javnih sredstev, ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let. Pri povratnih sredstvih pa med prijaviteljem in ministrstvom oz. Izvajalskimi institucijami ministrstva pri že sklenjenih pogodbah ne sme priti do hujših kršitev pogodbenih obveznosti iz naslova pogodbe o poravnavi dolga.
4. Prijavitelji so občine.
5. Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja).

## Posebni pogoji, ki jih mora izpolnjevati prijavitelj in operacija so:

1. Zemljišče, na katerem bo postavljena ekonomsko - poslovna infrastruktura, ki je predmet vloge, mora biti ob oddaji vloge v lasti prijavitelja. Če zemljišče, na katerem bo ekonomsko - poslovna infrastruktura zgrajena, ni v lasti prijavitelja, mora prijavitelj ob vlogi priložiti pogodbo o najemu, pogodbo o ustanovitvi stavbne pravice, koncesijsko pogodbo sklenjeno med prijaviteljem in lastnikom zemljišča, služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj 5 let po zaključku operacije[[5]](#footnote-5).
2. Prijavitelj mora imeti pravico graditi oziroma posegati v prostor. K vlogi na javni razpis mora biti priloženo pravnomočno gradbeno dovoljenje za celotno investicijo, razen v primeru, ko v skladu z veljavno zakonodajo gradbenega dovoljenja ni potrebno pridobiti, kar mora biti dokumentirano in ustrezno obrazloženo s sklepom o zavrženju oz. zavrnitvi vloge za pridobitev gradbenega dovoljenja s strani upravne enote oz. z drugim dokumentom pristojnega organa iz katerega je razvidno, da gradbenega dovoljenja ni potrebno pridobiti.
3. Prijavitelj mora opraviti / pridobiti presojo vplivov na okolje (v nadaljnjem besedilu: PVO) v kolikor območje urejanja poslovno – ekonomske cone presega 5 ha.[[6]](#footnote-6)
4. Prijavitelj mora predložiti podatke o podjetjih, ki so izkazala interes za vstop v ekonomsko – poslovno cono ter podatke o površini v poslovni coni, na kateri bodo ta podjetja izvajala svojo poslovno dejavnost. Podjetja, ki jih je prijavitelj navedel v vlogi, morajo ustrezati kriterijem za mikro, mala ali srednje velika podjetja (MSP).[[7]](#footnote-7)
5. Prijavitelj mora v investicijski dokumentaciji in v vlogi izkazovati ustrezno kadrovsko sposobnost za izvajanje operacije.
6. Prijavitelj mora vlogi predložiti obrazložen grafični prikaz (lahko tudi več grafičnih prikazov) ekonomsko – poslovne cone, iz katerega je jasno razvidna ekonomsko - poslovna infrastruktura, ki je predmet vloge na javni razpis. Na grafičnem prikazu mora biti jasno označeno:
	1. območje ter površina celotne ekonomsko – poslovne cone, ki je predmet prijave;
	2. območje ter površina ekonomsko – poslovne cone, ki je predmet ureditve, dograditve oz. širitve v okviru prijave (območje urejanja);
	3. že zasedene uporabne površine EPC in proste uporabne površine EPC ter jasno označene tiste nove uporabne površine EPC, ki jih bodo podjetja zasedla najkasneje v roku treh (3) let po zaključku projekta (najmanj 60 % novih prostih uporabnih površin);

Grafični prikaz mora biti pripravljen in obrazložen tako, da bo iz njega jasno razviden odstotek zasedenosti uporabnih površin EPC.

1. Operacija mora biti skladna z namenom, ciljem in predmetom javnega razpisa ter s cilji »Operativnega programa za izvajanje evropske kohezijske politike v obdobju 2014-2020«.
2. Upravičene so le operacije investicijskega značaja, ki predstavljajo investicije v ekonomsko - poslovno infrastrukturo in sicer: investicije v prometno infrastrukturo, energetsko infrastrukturo, komunalno infrastrukturo, infrastrukturo za telekomunikacije in vodno infrastrukturo (samo protipoplavni ukrepi).
3. Posamezna prijavljena operacija lahko zajema samo eno ekonomsko – poslovno cono.
4. Operacije, katerih vse aktivnosti bodo/bi bile na dan izdaje sklepa o izboru operacije že zaključene, niso upravičeni do sofinanciranja.
5. Načrtovana vrednost operacije mora znašati najmanj 300.000,00 EUR brez vključenega davka na dodano vrednost. Najvišja možna vrednost sofinanciranja ne sme presegati 1.000.000,00EUR.
6. Operacija mora imeti zaključeno finančno konstrukcijo oziroma ob upoštevanju virov po tem javnem razpisu zagotovljene vire za izvedbo celotne operacije.
7. Operacija mora izkazovati regionalni pomen in vpliv na ustvarjanje delovnih mest.
8. Ciljne skupine investicijskega projekta morajo biti MSP.
9. Do sofinanciranja so upravičene operacije, katerih cilj je zagotavljanje novih delovnih mest v ekonomsko – poslovni coni, ki je predmet operacije. V izbirni postopek se bodo uvrstile operacije, ki v vlogi predvidevajo rezultat vsaj 25 novo ustvarjenih delovnih mest na 1.000.000,00 EUR vloženih sredstev sofinanciranja, dosežen v treh let od zaključka operacije. Med novo ustvarjena delovna mesta se ne štejejo nove zaposlitve pri investitorju in izvajalcu del po javnem naročilu, prerazporeditve delavcev med poslovnimi enotami ali posameznimi podjetji znotraj skupine, študentsko delo ali delo po podjemni pogodbi.
10. Posamezna operacija mora predstavljati ekonomsko nedeljivo celoto aktivnosti, ki izpolnjuje natančno določeno (tehnično-tehnološko) funkcijo in ima jasno opredeljene cilje, skladne z javnim razpisom in razpisno dokumentacijo.
11. Operacija mora imeti vnaprej določeno trajanje ter določen začetek in konec izvajanja.
12. Operacija mora biti ustrezno opredeljena v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv operacije, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru, mora prijavitelj priložiti podpisno izjavo, da bo do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo.
13. Za operacijo mora biti izdelana in s strani pristojnega organa prijavitelja potrjena investicijska dokumentacija v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ. Prijavitelj mora ob vlogi predložiti podpisan(e) in žigosan(e) sklep(e) o potrditvi investicijske dokumentacije.
14. Sestavni del investicijske dokumentacije za operacije, katerih skupni načrtovani upravičeni stroški presegajo vrednost 1 mio EUR, mora biti analiza stroškov in koristi (v nadaljnjem besedilu: ASK), izdelana v skladu z Delegirano uredbo komisije 480/2014 (členi 15 do 19) in Izvedbeno uredbo komisije 2015/207 EU (člen 3 in Priloga III);
15. Za izračun finančne vrzeli morajo vsi prijavitelji uporabiti Obrazec 4a oz. 4b (v Excelu) razpisne dokumentacije. V kolikor se investicija izvaja v več fazah, se finančna vrzel ter analiza stroškov in koristi izdeluje za fazo, ki je predmet vloge / operacije.
16. Iz vloge mora biti razvidna predvidena zapolnjenost novo opremljenih uporabnih površin ekonomsko - poslovne cone, namenjenih podjetniški dejavnosti v roku treh let po zaključku operacije. Sofinancirale se bodo operacije, ki predvidevajo vsaj 60 % zapolnjenost novo opremljenih uporabnih površin s strani MSP.

## Dokazila in način preverjanja pogojev

V javnem razpisu navedeni pogoji morajo biti izpolnjeni in so predmet preverjanja.

|  |  |  |
| --- | --- | --- |
|  | **POGOJ** | **DOKAZILO IN NAČIN PREVERJANJA** |
|  | **Splošni pogoji, ki jih mora izpolnjevati prijavitelj** |
| 1 | Prijavitelj na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) pri čemer neporavnane obveznosti izhajajo iz naslova pogodb o sofinanciranju oz. o dodelitvi javnih sredstev in so bile kot neporavnane in zapadle spoznane z izvršilnim naslovom. | Posebna dokazila s strani prijavitelja niso potrebna. Izpolnjevanje pogoja preveri ministrstvo v lastnih evidencah in z zaprosilom pri izvajalskih institucijah. |
| 2 | Prijavitelj nima v obdobju zadnjega leta, šteto za nazaj od oddaje vloge, neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v višini 50 eurov ali več na dan oddaje vloge; šteje se, da prijavitelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Posebna dokazila s strani prijavitelja niso potrebna. Izpolnjevanje pogoja preveri ministrstvo pri Finančni upravi Republike Slovenije. Prijavitelj ministrstvu poda pooblastilo za pridobitev podatkov od Finančne uprave Republike Slovenije (Obrazec 5). |
| 3 | Med prijaviteljem in ministrstvom oz. izvajalskimi institucijami ministrstva niso bile pri že sklenjenih pogodbah o sofinanciranju iz naslova nepovratnih javnih sredstev ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let. Pri povratnih sredstvih pa med prijaviteljem in ministrstvom oz. Izvajalskimi institucijami ministrstva pri že sklenjenih pogodbah ne sme priti do hujših kršitev pogodbenih obveznosti iz naslova pogodbe o poravnavi dolga. | Posebna dokazila s strani prijavitelja niso potrebna. Izpolnjevanje pogoja preveri ministrstvo v lastnih evidencah in z zaprosilom pri izvajalskih institucijah. |
| 4 | Prijavitelji so občine. | Izpolnjevanje tega pogoja se ugotavlja iz podatkov v vlogi. |
| 5 | Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna). | Preverjanje izpolnjevanja tega pogoja predstavlja priložena, podpisana in žigosana Izjava prijavitelja o izpolnjevanju in sprejemanju razpisnih pogojev (Obrazec 1), iz baz podatkov DP, baz podatkov pri MGRT ter iz navedb v vlogi prijavitelja. |
|  | **Posebni pogoji, ki jih mora izpolnjevati prijavitelj in operacija** |
| 1 | Zemljišče, na katerem bo postavljena ekonomsko - poslovna infrastruktura, ki je predmet vloge, mora biti ob oddaji vloge v lasti prijavitelja. Če zemljišče, na katerem bo ekonomsko - poslovna infrastruktura zgrajena, ni v lasti prijavitelja, mora prijavitelj ob vlogi priložiti pogodbo o najemu, pogodbo o ustanovitvi stavbne pravice, koncesijsko pogodbo sklenjeno med prijaviteljem in lastnikom zemljišča, služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj 5 let po zaključku operacije. | Lastništva zemljišč se v primeru priloženega pravnomočnega gradbenega dovoljenja ne dokazuje posebej.Lastništvo zemljišč se v primeru, da gradbeno dovoljenje ni potrebno, dokazuje z izpisom iz zemljiške knjige, iz katerega je razvidno, da je predlog za vpis vložen oz. potrjen in da ni nobenega drugega predloga za vpis v zemljiško knjigo, ki bi imel prednostni vrstni red in bi predlagatelju onemogočil vknjižbo lastninske pravice brez bremen. Če zemljišče, na katerem bo zgrajena infrastruktura EPC, ni v lasti prijavitelja, mora le-ta ob vlogi priložiti pogodbo o najemu, pogodbo o ustanovitvi stavbne pravice, koncesijsko pogodbo sklenjeno med prijaviteljem in lastnikom zemljišča, služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj pet (5) let od datuma zaključka operacije. |
| 2 | Prijavitelj mora imeti pravico graditi oziroma posegati v prostor. K vlogi na javni razpis mora biti priloženo pravnomočno gradbeno dovoljenje za celotno investicijo, razen v primeru, ko v skladu z veljavno zakonodajo gradbenega dovoljenja ni potrebno pridobiti, kar mora biti dokumentirano in ustrezno obrazloženo s sklepom o zavrženju oz. zavrnitvi vloge za pridobitev gradbenega dovoljenja s strani upravne enote oz. z drugim dokumentom pristojnega organa iz katerega je razvidno, da gradbenega dovoljenja ni potrebno pridobiti. | Izpolnjevanje tega pogoja se preverja na podlagi ob vlogi predložene kopije ustreznega pravnomočnega dovoljenja za poseg v prostor za celotno investicijo, pri čemer se mora dovoljenje glasiti na prijavitelja.Pravnomočnost dovoljenja za poseg v prostor mora biti potrjena z žigom o pravnomočnosti izdanega dokumenta. V primeru, da za izvedbo operacije ni potrebno pridobiti gradbenega dovoljenja, mora prijavitelj priložiti sklep upravne enote, da gradbeno dovoljenje ni potrebno oz. drug dokument pristojnega organa iz katerega je razvidno, da gradbenega dovoljenja ni potrebno pridobiti. |
| 3 | Prijavitelj mora opraviti / pridobiti presojo vplivov na okolje (v nadaljevanju: PVO) v kolikor območje urejanja poslovno – ekonomske cone presega 5 ha. | Izpolnjevanje tega pogoja se preverja na podlagi podatkov iz vloge.V kolikor območje urejanja poslovno – ekonomske cone presega 5 ha se izpolnjevanje tega pogoja preverja na podlagi ob vlogi predloženega dokumenta o presoji vplivov na okolje (PVO). |
| 4 | Prijavitelj mora predložiti podatke o podjetjih, ki so izkazala interes za vstop v ekonomsko – poslovno cono ter podatke o površini v poslovni coni, na kateri bodo ta podjetja izvajala svojo poslovno dejavnost. Podjetja, ki jih je prijavitelj navedel v vlogi, morajo ustrezati kriterijem za mikro, mala ali srednje velika podjetja (MSP). | Izpolnjevanje tega pogoja se preverja na podlagi predloženega podatkov iz vloge. Za opredelitev MSP in določitev velikosti podjetja se upošteva določila iz Priloge I Uredbe Komisije 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredba Komisije 651/2014/EU.Velikost podjetij se preverja v sistemu AJPES in z vpogledom v vse ostale evidence s ciljem ugotavljanja velikosti podjetja. |
| 5 | Prijavitelj mora v investicijski dokumentaciji in v vlogi izkazovati ustrezno kadrovsko sposobnost za izvajanje operacije. | Izpolnjevanje pogoja se preverja na podlagi navedb v vlogi. Preverja se navedba imena in priimka, delovnega mesta, referenc z enakimi oz. podobnimi investicijami, kot je operacija, ki je predmet vloge na javni razpis (katere investicije, njihova vrednost) ter opis delovnih izkušenj posameznega člana projektne skupine.  |
| 6 | Prijavitelj mora vlogi predložiti obrazložen grafični prikaz ekonomsko – poslovne cone, iz katerega je razvidna ekonomsko - poslovna infrastruktura, ki je predmet vloge na javni razpis. Na grafičnem prikazu mora biti jasno označeno:a. območje ter površina celotne EPC, ki je predmet prijave;b. območje ter površina EPC, ki je predmet širitve v okviru prijave (površina urejanja); c. že zasedene uporabne površine EPC in proste uporabne površine EPC ter jasno označene tiste nove uporabne površine EPC, ki jih bodo podjetja zasedla najkasneje v roku treh (3) let po zaključku projekta (najmanj 60 % novih prostih uporabnih površin);Grafični prikaz mora biti pripravljen in obrazložen tako, da bo iz njega jasno razviden odstotek zasedenosti uporabnih površin EPC.  | Izpolnjevanje pogoja se preverja na podlagi predloženega grafičnega prikaza ekonomsko – poslovne cone iz katerega je razvidna ekonomsko-poslovna infrastruktura, ki je predmet vloge na javni razpis. |
| 7 | Operacija mora biti skladna z namenom, ciljem in predmetom javnega razpisa ter s cilji »Operativnega programa za izvajanje evropske kohezijske politike v obdobju 2014-2020«.  | Skladnost se ugotavlja iz podatkov v vlogi. |
| 8 | Upravičene so le operacije investicijskega značaja, ki predstavljajo investicije v ekonomsko - poslovno infrastrukturo in sicer: investicije v prometno infrastrukturo, energetsko infrastrukturo, komunalno infrastrukturo, infrastrukturo za telekomunikacije in vodno infrastrukturo (samo protipoplavni ukrepi). | Izpolnjevanje tega pogoja se ugotavlja iz podatkov v investicijski dokumentaciji in drugih dokumentov vloge. |
| 9 | Posamezna prijavljena operacija lahko zajema samo eno ekonomsko – poslovno cono.  | Izpolnjevanje tega pogoja se ugotavlja iz dokumentacije vloge in s pomočjo javno dostopnih prostorskih podatkov. |
| 10 | Operacije, katerih aktivnosti bodo/bi bile na dan izdaje sklepa o izboru operacije že zaključene, niso upravičene do sofinanciranja. | Izpolnjevanje tega pogoja se ugotavlja na podlagi dokumentov iz vloge ter z morebitno izvedbo kontrole na kraju samem. |
| 11 | Načrtovana vrednost operacije mora znašati najmanj 300.000,00 EUR brez vključenega davka na dodano vrednost. Najvišja možna vrednost sofinanciranja ne sme presegati 1.000.000,00 EUR. | Izpolnjevanje tega pogoja se ugotavlja iz dokumentacije vloge in investicijske dokumentacije. |
| 12 | Operacija mora imeti zaključeno finančno konstrukcijo oziroma ob upoštevanju virov po tem javnem razpisu zagotovljene vire za izvedbo celotne operacije. | Če je dinamika investiranja operacije daljša od enega leta mora biti finančna konstrukcija izražena v tekočih cenah. V primeru, ko je dinamika investiranja operacije krajša od enega leta je lahko finančna konstrukcija izražena v stalnih cenah (Uredba o enotni metodologiji za pripravo in obravnavo investicijske dokumentacije na področju javnih financ, Uradni list RS, št. 60/06, 54/10 in 27/16). Izpolnjevanje tega pogoja se ugotavlja iz investicijske dokumentacije. |
| 13 | Operacija mora izkazovati regionalni pomen in vpliv na ustvarjanje delovnih mest. | Izpolnjevanje tega pogoja se ugotavlja iz dokumentacije vloge in investicijske dokumentacije. |
| 14 | Ciljne skupine investicijskega projekta morajo biti MSP. | Izpolnjevanje tega pogoja se ugotavlja na podlagi dokumentov iz vloge in podatkov iz sistema AJPES ter z vpogledom v vse ostale evidence s ciljem ugotavljanja velikosti podjetja. |
| 15 | Do sofinanciranja so upravičene operacije, katerih cilj je zagotavljanje novih delovnih mest v ekonomsko – poslovni coni, ki je predmet operacije. V izbirni postopek se bodo uvrstile operacije, ki v vlogi predvidevajo rezultat vsaj 25 novo ustvarjenih delovnih mest na 1.000.000,00 EUR vloženih sredstev sofinanciranja, dosežen v treh let od zaključka operacije. Med novo ustvarjena delovna mesta se ne štejejo nove zaposlitve pri investitorju in izvajalcu del po javnem naročilu, prerazporeditve delavcev med poslovnimi enotami ali posameznimi podjetji znotraj skupine, študentsko delo ali delo po podjemni pogodbi. | Izpolnjevanje tega pogoja se ugotavlja na podlagi dokumentov iz vloge. |
| 16 | Posamezna operacija mora predstavljati ekonomsko nedeljivo celoto aktivnosti, ki izpolnjuje natančno določeno (tehnično-tehnološko) funkcijo in ima jasno opredeljene cilje, skladne z javnim razpisom in razpisno dokumentacijo. | Izpolnjevanje tega pogoja se ugotavlja na podlagi dokumentov iz vloge. |
| 17 | Operacija mora imeti vnaprej določeno trajanje ter določen začetek in konec izvajanja. | Izpolnjevanje tega pogoja se ugotavlja na podlagi dokumentov iz vloge. |
| 18 | Operacija mora biti ustrezno opredeljena v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv operacije, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru, mora prijavitelj priložiti podpisno izjavo, da bo do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo. | Izpolnjevanje tega pogoja se ugotavlja na podlagi Obrazca 2 in iz priloženih dokumentov k vlogi (NRP, odlok o proračunu samoupravne lokalne skupnosti). |
| 19 | Za operacijo mora biti izdelana in s strani pristojnega organa prijavitelja potrjena investicijska dokumentacija v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ. Prijavitelj mora ob vlogi predložiti podpisan(e) in žigosan(e) sklep(e) o potrditvi investicijske dokumentacije. | Izpolnjevanje tega pogoja se ugotavlja na podlagi dokumentov iz vloge.Podpisani in žigosani sklep o potrditvi posamezne investicijske dokumentacije mora vsebovati datum, št. sklepa, naziv operacije, vrednost operacije v tekočih cenah ter vire financiranja operacije. |
| 20 | Sestavni del investicijske dokumentacije za operacije, katerih skupni načrtovani upravičeni stroški presegajo vrednost 1 mio EUR, mora biti analiza stroškov in koristi (v nadaljnjem besedilu: ASK), izdelana v skladu z Delegirano uredbo komisije 480/2014 (členi 15 do 19) in Izvedbeno uredbo komisije 2015/207 EU (člen 3 in Priloga III). | Izpolnjevanje tega pogoja se ugotavlja na podlagi dokumentov iz vloge. |
| 21 | Za izračun finančne vrzeli morajo vsi prijavitelji uporabiti Obrazec 4a oz. 4b (v Excelu) razpisne dokumentacije. V kolikor se investicija izvaja v več fazah, se finančna vrzel in analiza stroškov in koristi izdeluje za fazo, ki je predmet vloge / operacije. | Izpolnjevanje tega pogoja se ugotavlja na podlagi dokumentov iz vloge. |
| 22 | Iz vloge mora biti razvidna predvidena zapolnjenost novo opremljenih uporabnih površin ekonomsko - poslovne cone, namenjenih podjetniški dejavnosti v roku treh let po zaključku operacije, ki jo zagotavljajo potencialni investitorji. Sofinancirale se bodo operacije, ki predvidevajo vsaj 60 % zapolnjenost novo opremljenih uporabnih površin s strani MSP. | Zapolnjenost kapacitet se izračuna na podlagi napovedi MSP o uporabi površin v ekonomsko - poslovni coni za podjetniško dejavnost v obdobju treh let po zaključku operacije (najem ali nakup zemljišča v ekonomsko - poslovni coni v m2) in velikosti prostih uporabnih površin ekonomsko - poslovne cone, namenjenih podjetniški dejavnosti (v m2). Šteje se, da se podjetniška dejavnost izvaja, v kolikor podjetje izvaja običajne poslovne procese. Prijavitelj mora k vlogi priložiti obrazložen grafični prikaz, iz katerega sta razvidna obstoječa in predvidena zapolnjenost kapacitet uporabnih površin ekonomsko - poslovne cone, ki je predmet operacije. Grafični prikaz mora biti izdelan na način, da je iz njega mogoče ugotoviti / izračunati stopnjo zapolnjenosti kapacitet uporabnih površin ekonomsko - poslovne cone, ki je predmet operacije. Izpolnjevanje pogoja se preverja na podlagi investicijske dokumentacije, priloženega grafičnega prikaza in dokumentov iz vloge. |

Glede izpolnjevanja razpisnih pogojev prijavitelj podpiše izjavo (Obrazec 1), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru dvoma glede izpolnjevanja pogojev, lahko ministrstvo zahteva dodatna pojasnila ali dokazila.

# DOSEGANJE CILJEV OZ. KAZALNIKOV OPERACIJE

Na operacijah se bo spremljalo doseganje kazalnikov učinka in rezultata. Kazalniki učinka se bodo dokazovali ob zaključku operacije, kazalniki rezultata pa tri leta po zaključku operacije. Doseganje kazalnikov se bo enkrat letno spremljalo z letnim poročilom in s poročanjem v IS OU e-MA v skladu z Navodili organa upravljanja za načrtovanje, odločanje o podpori, spremljanje, poročanje in vrednotenje izvajanja evropske kohezijske politike v programskem obdobju 2014-2020. Ministrstvo bo kazalnike učinka in rezultata spremljalo še 5 let po zaključku operacije. K doseganju kazalnikov bo ministrstvo upravičence zavezalo v sklenjeni pogodbi o sofinanciranju.

Kazalniki učinka po tem javnem razpisu so:

* število podprtih investicijskih projektov za ekonomsko - poslovno infrastrukturo,
* površina urejene / dograjene / razširjene ekonomsko - poslovne cone (v ha).

Kazalniki rezultata po tem javnem razpisu so:

* število novo ustvarjenih delovnih mest na območju ekonomsko - poslovne cone v roku treh let od zaključka operacije / povečanje zaposlenosti v podprtih podjetjih,
* zasedenost površin urejene / dograjene / razširjene ekonomsko-poslovne cone s podjetniškimi dejavnostmi.

Nedoseganje kazalnika učinka »število podprtih investicijskih projektov za ekonomsko - poslovno infrastrukturo« in kazalnika učinka »površina urejene / dograjene / razširjene ekonomsko - poslovne cone (v ha)« iz pogodbe je razlog za odstop od pogodbe in vračilo sredstev v celoti.

Nedoseganje kazalnikov rezultata »število novo ustvarjenih delovnih mest na območju ekonomsko - poslovne cone v roku treh let od zaključka operacije / povečanje zaposlenosti v podprtih podjetjih« in »zasedenost površin urejene / dograjene / razširjene ekonomsko-poslovne cone s podjetniškimi dejavnostmi« v obdobju treh (3) let od zaključka operacije, je razlog za vračilo sredstev. Sredstva bo upravičenec vračal sorazmerno glede na odstotek nedoseženega kazalnika rezultata, ob pogoju:

* da izvedena operacija po preteku treh let od zaključka izkazuje rezultat najmanj 25 novo ustvarjenih delovnih mest na 1.000.000,00 EUR vloženih sredstev sofinanciranja, na območju ekonomsko - poslovne cone in
* da izvedena operacija po preteku treh (3) let od zaključka izkazuje rezultat vsaj 60 % zasedenosti novo opremljenih uporabnih površin poslovne cone, namenjenih podjetniški dejavnosti s strani MSP.

V kolikor zgoraj navedena pogoja ne bosta izpolnjena, je to razlog za odstop od pogodbe in vračilo sredstev v celoti.

Podatki iz vloge bodo osnova za spremljanje pričakovanih rezultatov in bodo kot takšni tudi priloga pogodbe o sofinanciranju.

Kazalnik učinka »število podprtih investicijskih projektov za ekonomsko - poslovno infrastrukturo predstavlja število zaključenih operacij in je v primeru uspešno zaključene operacije enak 1.

Kazalnik učinka »površina urejene / dograjene / razširjene ekonomsko - poslovne cone (v ha)« predstavlja celotno površino urejene / dograjene / razširjene oz. novo opremljene cone, ki je predmet operacije.

Kazalnik rezultata »število novo ustvarjenih delovnih mest na območju ekonomsko - poslovne cone v roku treh let od zaključka operacije / povečanje zaposlenosti v podprtih podjetjih« se meri kot absolutna razlika med povprečnim številom zaposlenih na podlagi delovnih ur v obračunskem obdobju pred oddajo vloge (na dan 31. 12. 2021) in povprečnim številom zaposlenih na podlagi delovnih ur na dan 31. 12. tri leta od zaključka operacije (podatek AJPES). V ta namen bo moral upravičenec poročilu o doseganju rezultatov priložiti izpis iz Poslovnega registra AJPES, iz katerega je razvidno povprečno število zaposlenih na podlagi delovnih ur v določenem obračunskem obdobju. Potrebno je posredovati izpise za vsa podjetja (MSP) v ekonomsko - poslovni coni, ki jim je bilo z izvedeno operacijo omogočeno povečanje poslovanja in zaposlovanja. Kot nove zaposlitve ne štejejo prerazporeditve delavcev med poslovnimi enotami ali posameznimi podjetji znotraj skupine, študentsko delo ali delo po podjemni pogodbi.

Kazalnik rezultata »zasedenost površin urejene / dograjene / razširjene ekonomsko - poslovne cone s podjetniškimi dejavnostmi« se meri kot odstotek uporabljenih površin v ekonomsko - poslovni coni za podjetniško dejavnost (najem ali nakup zemljišča v ekonomsko - poslovni coni v m2) glede na vse uporabne površine ekonomsko - poslovne cone, namenjene podjetniški dejavnosti. Šteje se, da se podjetniška dejavnost izvaja, v kolikor MSP izvaja običajne poslovne procese.

# NAVODILA ZA IZDELAVO VLOGE

Prijavitelj bo vlogo na javni razpis pripravil tako, da se bo registriral na spletnem naslovu in izpolnil vsa polja v spletni aplikaciji. Spletni naslov ter navodila za vnos podatkov o vlogi v spletno aplikacijo bosta objavljena na spletnih straneh MGRT najkasneje do dne 20. 6. 2022. V spletno aplikacijo mora vnesti tudi skenirane izpolnjene, podpisane in žigosane obrazce, ki so sestavni del vloge. Datum oddaje vloge v spletni aplikaciji se šteje za datum oddaje vloge. Vloga se lahko za isti projekt odda le enkrat. Po oddaji vloge popravki niso možni.

Vloga lahko obravnava največ eno operacijo. Kadar prijavitelj na razpis prijavlja več operacij, pripravi vlogo za vsako operacijo posebej.

Vloga in vsi njeni sestavni deli morajo biti predloženi v slovenskem jeziku. Vsi zneski v vlogi in investicijski dokumentaciji morajo biti navedeni v EUR (na dve decimalni mesti).

Popolna vloga

Vloga je formalno popolna, ko so vsa polja v spletni aplikaciji izpolnjena in priložene vse izpolnjene, podpisane in žigosane priloge (kopije):

- Obrazec 1: Izjava o sprejemanju pogojev javnega razpisa;

- Obrazec 2: Izjava o uskladitvi načrta razvojnih programov v kolikor NRP ni usklajen z vlogo v nazivu, finančni in terminski konstrukciji ali virih sredstev;

- Obrazec 3: Vzorec pogodbe o sofinanciranju;

- Obrazec 4a: Izračun finančne vrzeli – KOHEZIJSKA REGIJA VZHODNA SLOVENIJA ali Obrazec 4b: Izračun finančne vrzeli – KOHEZIJSKA REGIJA ZAHODNA SLOVENIJA[[8]](#footnote-8);

- Obrazec 5: Pooblastilo za pridobitev podatkov od Finančne uprave Republike Slovenije,

- Obrazec 6: Varovanje osebnih podatkov;

- Sklepi o potrditvi investicijskih dokumentov ter morebitnih novelacij, skladno z Uredbo o enotni metodologiji za pripravo in obravnavo investicijske dokumentacije na področju javnih financ, glede na predvideno vrednost operacije:

* + sklep o potrditvi (DIIP) in
	+ sklep o potrditvi investicijskega programa (IP) in
	+ sklep o potrditvi predinvesticijske zasnove, v kolikor načrtovana vrednost operacije presega 2.500.000,00 EUR z DDV;

- Investicijski dokumenti DIIP, IP in PIZ (v kolikor načrtovana vrednost operacije presega 2.500.000,00 EUR z DDV) pripravljeni skladno z Uredbo o enotni metodologiji za pripravo in obravnavo investicijske dokumentacije na področju javnih financ;

- Kopija veljavnega akta o proračunu občine,

- Kopija celotnega načrta razvojnih programov proračuna (NRP) z jasno označeno vrstico operacije, ki je predmet prijave (kopija mora biti žigosana in podpisana s strani odgovorne osebe prijavitelja na strani, kjer je navedena operacija, ki je predmet vloge);

- Izpis »veljavni projekt v načrtu razvojnih programov državnega proračuna (Poročilo DPS 09-00-29-02 – izpis iz MFERAC-a)« - v primeru, ko je operacija že sofinancirana s strani državnega proračuna;

- Grafični prikaz/i ekonomsko - poslovne cone in grafični prikaz/i zapolnjenosti ekonomsko – poslovne cone;

- Pravnomočno gradbeno dovoljenje za celotno investicijo oz. sklep o zavrženju vloge za pridobitev gradbenega dovoljenja s strani upravne enote, kadar gradbeno dovoljenje ni potrebno;

- PVO (v kolikor območje urejanja poslovno – ekonomske cone presega 5 ha);

- Pisno pooblastilo za podpis, kadar obrazce vloge ali priloge vloge podpiše pooblaščenec odgovorne osebe.

## Pogoji dopolnjevanja dokumentacije

Vloga se dopolnjuje v skladu s pozivom za dopolnitev in tako, da je v svoji končni obliki celovita in v vseh sestavinah usklajena.

Dopolnjevanje vlog je namenjeno zagotovitvi morebitnih manjkajočih dokumentov in obrazcev, ki bodo izkazovali izpolnjevanje pogojev.

Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

# ROKI IN NAČIN PRIJAVE

**Rok za predložitev vlog za sofinanciranje operacij po tem Javnem razpisu je 15. 7. 2022.**

Kot pravočasne bodo upoštevane vloge, za katere bo razvidno, da so bile do vključno dne 15. 7. 2022 oddane preko spletne aplikacije. Po 15. 7. 2022 oddaj vlog ne bo več mogoča.

Vsi stroški prijave na javni razpis bremenijo prijavitelja.

# ODPIRANJE IN PREGLED VLOG

Vloge bodo oddane preko spletne aplikacije v skladu s poglavjem 12 razpisne dokumentacije.

Vloge bo z vidika pravočasnosti, formalne ter vsebinske popolnosti in ustreznosti preverila in ocenila strokovna komisija za izvedbo javnega razpisa, imenovana s sklepom ministra (v nadaljnjem besedilu: strokovna komisija).

Odpiranje pravočasno prispelih vlog bo izvedeno najkasneje v osmih (8) delovnih dneh po datumu za oddajo vlog. Odpiranje ne bo javno. Odpiranje se izvede z vpogledom vloge, oddane preko spletne aplikacije. O odpiranju strokovna komisija vodi zapisnik.

Vloge, ki na posamezen rok za predložitev vlog ne bodo oddane pravočasno, se ne bodo odpirale in bodo s sklepom zavržene.

Pregled vlog, ki ga bo vodila strokovna komisija, bo potekal na naslednji način:

## Pregled formalne ustreznosti oz. popolnosti posredovanih vlog

Pregled formalne popolnosti posredovanih vlog bo potekal sočasno z odpiranjem oz. vpogledom v oddane vloge preko spletne aplikacije. Formalna popolnost vloge pomeni, da je vlogi priložena vsa dokumentacija, navedena v točki 12.1 razpisne dokumentacije ter da so v spletni aplikaciji izpolnjena vsa zahtevana vnosna polja. Prijavitelji formalno nepopolnih vlog bodo najkasneje v petnajstih (15) delovnih dneh po odpiranju s pozivom pozvani k dopolnitvi vloge.

Prijavitelji bodo morali dopolniti vlogo v roku, ki ga bo določila strokovna komisija, vendar najkasneje v osmih (8) dneh od prejema poziva k dopolnitvi. Vloga se dopolnjuje v skladu s pozivom za dopolnitev in tako, da je v svoji končni obliki celovita in v vseh sestavinah usklajena. Vloga se formalno dopolnjuje zgolj enkrat. Nepopolna vloga, ki je prijavitelj v roku ne bo dopolnil, oziroma, če je ne bo dopolnil v skladu s pozivom k dopolnitvi, bo s sklepom zavržena.

## Pregled vsebinske ustreznosti posredovanih vlog

Formalno popolne vloge bo strokovna komisija vsebinsko pregledala. Pri pregledu bo preverila skladnost posredovane vloge s pogoji javnega razpisa in razpisne dokumentacije. Pogoji morajo biti izpolnjeni na dan oddaje vloge. Pogoji so predmet preverjanja pred začetkom ocenjevanja. V primeru, da katerikoli od pogojev ni izpolnjen, se izpolnjevanje kriterijev ne bo preverjalo, vloga pa bo zavrnjena. V primeru, da ministrstvo ugotovi, da prijavitelj navaja napačne podatke, se vloga zavrne.

Prijavitelji vsebinsko nerazumljivih in neustreznih vlog bodo najkasneje v osmih (8) delovnih dneh po pregledu s pozivom pozvani k pojasnitvi vloge in/ali uskladitvi vloge oziroma dokumentacije projekta. Prijavitelji bodo morali pojasniti oz. uskladiti vlogo v roku, ki ga bo določila strokovna komisija, vendar najkasneje v osmih (8) dneh od prejema poziva k pojasnitvi. Vloga se pojasnjuje in usklajuje v skladu s pozivom za pojasnitev tako, da je v svoji končni obliki celovita in v vseh sestavinah usklajena.

Prijavitelj v dopolnitvi ne sme spreminjati višine zaprošenih sredstev, tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev. Kljub zgoraj navedenemu sme prijavitelj ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

V primeru, da prijavitelj vsebinskih pojasnitev ne bo posredoval v postavljenem roku oziroma jih sploh ne bo posredoval, bo strokovna komisija o vlogi odločila na podlagi navedb v vlogi in razpoložljive dokumentacije.

Strokovna komisija za dodelitev sredstev bo z merili za ocenjevanje obravnavala (ocenila) vse pravočasne, formalno popolne ter vsebinsko ustrezne (izpolnjujejo vse pogoje in zahteve javnega razpisa) vloge. Vloga, ki ne bo izpolnjevala pogojev in zahtev iz javnega razpisa / razpisne dokumentacije, se bo kot neustrezna s sklepom zavrnila.

# OCENJEVANJE VLOG

Vloge, ki bodo formalno in vsebinsko popolne, bo ocenila strokovna komisija. Ocenjevalni postopek bo temeljil na metodologiji in merilih za ocenjevanje / točkovanje vlog iz te razpisne dokumentacije (poglavje 16).

Vsako vlogo, ki izpolnjuje vse pogoje za kandidiranje bosta ocenila dva neodvisna ocenjevalca. Končna ocena se bo oblikovala na osnovi povprečja obeh ocen. V primeru razhajanja ocen za več kot 15 odstotkov, bo vlogo ocenil še tretji ocenjevalec. Končna ocena se bo v tem primeru oblikovala na osnovi povprečja vseh treh ocen.

Operacija lahko doseže največ 100 točk. Prijavitelj za operacijo, ki je pridobila manj kot 60 točk, v nobenem primeru ne more pridobiti sofinanciranja. Vloge, ki dosežejo prag za sofinanciranje (60 točk) se razdelijo v dve ločeni tabeli, glede na kohezijsko regijo. Sredstva se vlogam, ki so dosegle prag, dodeljujejo po vrsti od najvišje ocenjene dalje. Dodeljevanje se izvaja ločeno za vsako od kohezijskih regij, do porabe sredstev, namenjenih posamezni kohezijski regiji. V primeru enakega števila točk bodo imele prednost tiste operacije, ki bodo pridobile več točk pri kriteriju »Število novih delovnih mest«, nato pri kriteriju »Prispevek k izboljšanju poslovnega okolja«, nato pri kriteriju »Ocena kakovosti in izvedljivosti projekta« in nazadnje pri kriteriju »Prispevek k skladnemu regionalnemu razvoju«. V kolikor ima več operacij še vedno enako število točk, se upošteva vrstni red oddaje vlog (dan, ura, minuta).

Strokovna komisija bo predstojniku ministrstva v odločanje podala predlog za vse na javni razpis prispele vloge. Minister sprejme končno odločitev s sklepom o zavrženju za formalno nepopolne vloge, neustrezno dopolnjene vloge in prepozno prispele vloge, s sklepom o zavrnitvi za vse vsebinsko neustrezne vloge, vloge, ki niso dosegle praga za sofinanciranje in vloge, ki so sicer dosegle prag za sofinanciranje, pa za njihovo sofinanciranje ne bi bilo na voljo razpoložljivih sredstev (poraba sredstev).

Minister sprejme končno odločitev s sklepom o izboru operacije za formalno popolne in vsebinsko ustrezne vloge, ki so dosegle prag za sofinanciranje in so za njihovo sofinanciranje bila na voljo sredstva.

Z izbranimi prijavitelji bodo sklenjene pogodbe o sofinanciranju. Vzorec pogodbe o sofinanciranju je sestavni del razpisne dokumentacije. Ministrstvo si pridržuje pravico, da vsebino pogodbe pred podpisom spremeni. Upravičenec lahko podpis pogodbe zavrne. V tem primeru se šteje, da je odstopil od vloge na javni razpis.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru operacij spremeni ali prekliče, z objavo v Uradnem listu RS.

# METODOLOGIJA IN MERILA ZA OCENJEVANJE / TOČKOVANJE VLOG

Vse formalno in vsebinsko popolne vloge, ki bodo izpolnjevale pogoje za kandidiranje, bo ocenila strokovna komisija. Ocenjevanje bo komisija izvedla na podlagi podatkov iz vloge prijavitelja.

Komisija bo po izvedenem ocenjevanju točkovala posamezne operacije, pri čemer bo izhajala iz spodaj opisanih meril. Vsota vseh možnih točk je 100.

Ocenjevanje se ne izvaja ločeno glede na kohezijski regiji.

1. Merilo »Število novih delovnih mest« (možnih 40 točk)

V ocenjevalni postopek se bodo uvrstile operacije, ki v besedilu prijave predvidevajo rezultat vsaj 25 novo ustvarjenih delovnih mest na 1.000.000,00 EUR vloženih sredstev sofinanciranja, dosežen v treh letih od zaključka operacije.

Točke se posamezni operaciji dodelijo s pomočjo izračunanega količnika:

|  |  |
| --- | --- |
|  | »predvideno število novo ustvarjenih delovnih mest na območju poslovne cone v roku treh let od zaključka investicije«  |
| Količnik = | ----------------------------------------------------------------------------------------------------------------- |
|  | »vrednost sofinanciranja operacije« |

Višje bodo točkovane operacije z višjim izračunanim količnikom po metodi:

Operacija z najvišje izračunanim količnikom = 100 točk

Operacija z 2. po vrsti izračunanim količnikom = 99 točk

Operacija s 3. po vrsti izračunanim količnikom = 98 točk

....

Operacija z 99. po vrsti izračunanim količnikom = 2 točki

Operacija s 100. po vrsti izračunanim količnikom = 1 točka

V kolikor imata dve ali več operacij enak količnik, se jim dodeli enako število točk. Pri operaciji, ki se bo uvrstila za operacijami z enakim številom točk, se točke zmanjšajo za število operacij, ki so dosegle enako število točk.

Dobljeno število točk posamezne operacije se pomnoži s ponderjem 0,4. Zmnožek predstavlja dobljene točke operacije pri merilu »Število novih delovnih mest«.

1. Merilo »Ocena kakovosti in izvedljivosti projekta« (možnih 10 točk)

Podlaga za ocenjevanje so k vlogi priložene pogodbe ali pisma o nameri med prijaviteljem in podjetji, ki izkazujejo vstop za interes v cono in so opredeljena v Obrazcu 3 vloge na javni razpis.

Točkovanje se izvede na način, da se:

* za vsako priloženo pogodbo dodeli 10 točk;
* za vsako priloženo pismo o nameri dodeli 5 točk.

Seštevek dodeljenih točk se deli s številom podjetij, ki izkazujejo interes za vstop v cono in so opredeljena v Obrazcu 3. Rezultat deljenja predstavlja doseženo število točk pri merilu »Ocena kakovosti in izvedljivosti projekta«.

1. Merilo »Prispevek k skladnemu regionalnemu razvoju« (10 točk)

Operaciji se dodeli 10 točk v primeru:

* da je del občine prijaviteljice na območju Triglavskega narodnega parka, kot je to določeno v Zakonu o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20).

Operaciji se dodeli 5 točk v primeru:

* da je sedež prijavitelja (občine) na enem izmed obmejnih problemskih območij, kot so določena v Uredbi o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20) ali

V primeru, da bi operacija lahko pridobila točke iz naslova prvega in drugega odstavka te točke, se ji dodeli višje število točk (10).

Ugotavljanje navedenega merila se izvaja na podlagi navedenih pravnih podlag, pri čemer mora strokovna komisija svojo odločitev oz. oceno utemeljiti (navesti ustrezno pravno podlago).

1. Merilo » Prispevek k izboljšanju poslovnega okolja« (40 točk)

V ocenjevalni postopek se bodo uvrstile operacije, ki v besedilu prijave predvidevajo rezultat vsaj 60 % zapolnjenost uporabnih površin (kapacitet) s strani MSP, dosežen v treh letih od zaključka operacije.

Operacija z najvišjo ugotovljeno zapolnjenostjo kapacitet = 100 točk

Operacija z 2. po vrsti ugotovljeno zapolnjenostjo kapacitet = 99 točk

Operacija s 3. po vrsti ugotovljeno zapolnjenostjo kapacitet = 98 točk

....

Operacija z 99. po vrsti ugotovljeno zapolnjenostjo kapacitet = 2 točki

Operacija s 100. po vrsti ugotovljeno zapolnjenostjo kapacitet = 1 točka

V kolikor imata dve ali več operacij enako ugotovljeno zapolnjenost kapacitet se jim dodeli enako število točk. Pri operaciji, ki se bo uvrstila za operacijami z enakim številom točk, se točke zmanjšajo za število operacij, ki so dosegle enako število točk.

Dobljeno število točk posamezne operacije se pomnoži s ponderjem 0,40. Zmnožek predstavlja dobljene točke operacije pri merilu »Prispevek k izboljšanju poslovnega okolja«.

# OBVEŠČANJE O IZBORU IN POGOJI ZA PODPIS POGODBE

Prijavitelji bodo o rezultatih Javnega razpisa obveščeni s sklepom najkasneje v roku šestdeset (60) dni od datuma odpiranja vseh vlog prispelih na javni razpis.

O dodelitvi sredstev s sklepom odloči predstojnik ministrstva.

Ministrstvo bo lahko za vse operacije, za katere bo izdan sklep o izboru operacije, izvedlo kontrolo na terenu, da preveri resničnost podatkov, ki jih je prijavitelj navedel v vlogi. Pri operacijah, ki so se začele izvajati pred oddajo vloge se lahko izvede tudi preverjanje, da se prepriča ali je bila upoštevana vsa veljavna zakonodaja, pomembna za operacijo. Upravičenec bo o morebitni kontroli na terenu predhodno obveščen. V kolikor se dejansko stanje na terenu ne bo ujemalo s prikazom stanja v vlogi na javni razpis, ministrstvo ne bo pristopilo k podpisu pogodbe.

Prijavitelji bodo na podlagi sklepa o izboru operacije pozvani k podpisu pogodbe. Pogodba o sofinanciranju bo pričela veljati z dnem, ko jo bosta podpisali obe pogodbeni stranki.

Rezultati predmetnega javnega razpisa so informacije javnega značaja in bodo po izdaji sklepov o izboru operacij objavljeni na spletni strani ministrstva.

V kolikor bo ugotovljeno neizpolnjevanje pogojev kadarkoli v času postopka javnega razpisa ali kadarkoli kasneje, se pogodba s prijaviteljem ne podpiše, že podpisana pogodba o izboru operacije se razveže, že izdan sklep pa razveljavi ter od upravičenca zahteva vračilo sredstev, skupaj z zakonitimi zamudnimi obrestmi od dneva izplačila do dneva vračila sredstev.

# OSTALE ZAHTEVE

Prijavitelji bodo morali podpisati izjavo, da so seznanjeni s spodaj navedenimi posledicami in da bodo pri izvajanju operacije upoštevali in spoštovali naslednje zahteve:

## Zahteve glede informiranja in obveščanja javnosti, ki jim morajo zadostiti upravičenci v skladu s 115. in 116. členom Uredbe 1303/2013/EU in navodili organa upravljanja

Upravičenec mora zadostiti zahtevam glede informiranja in obveščanja javnosti skladno s 115. in 116. členom Uredbe 1303/2013/EU, veljavnimi Navodili organa upravljanja na področju komuniciranja vsebin evropske kohezijske politike za programsko obdobje 2014-2020 (http://www.eu-skladi.si/ekp/navodila) in Priročnika celostne grafične podobe evropske kohezijske politike 2014 – 2020 (http://www.eu-skladi.si/portal/sl/aktualno/logotipi).

Sprejetje financiranja s strani upravičenca pomeni tudi privolitev v vključitev na seznam operacij, ki bo javno objavljen.

## Zahteve glede spremljanja neto prihodkov operacije

Upravičenec bo moral dokumentirano spremljati in prikazovati neto prihodke operacije skladno z 61. členom Uredbe 1303/2013/EU. Prihodke je potrebno evidentirati in spremljati na posebnem stroškovnem mestu ali ustrezni računovodski kodi tako, da bo možen ločen izpis iz računovodskih evidenc. Če se bodo pri izvajanju operacije ustvarili neto prihodki, bo treba za višino ustvarjenih prihodkov znižati upravičene stroške. Prihodke, ki nastajajo tekom izvajanja operacije, pa je potrebno upoštevati že pri ZZI, saj se ustvarjeni neto prihodki odbijejo od zahtevanega zneska. Poračun se izvede najkasneje ob predložitvi zadnjega ZZI. O neto prihodkih, ki nastajajo med izvajanjem operacije, je upravičenec dolžan poročati sproti, med izvajanjem operacije.

Upravičenec je zavezan spremljati prihodke na operaciji vsaj še pet (5) let po zaključku operacije.

## Zahteve glede hranjenja dokumentacije in spremljanja ter evidentiranja

Upravičenec bo dolžan zagotavljati hrambo celotne originalne dokumentacije, vezane na operacijo in zagotavljati ministrstvu in drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njenem zaključku. V primeru neskladja rokov veljajo določila Uredbe 1303/2013/EU.

V skladu s 140. členom Uredbe 1303/2013/EU bo moral upravičenec zagotoviti dostopnost do vseh dokumentov o izdatkih operacije za obdobje treh (3) let, in sicer od 31. decembra po predložitvi obračunov Evropski komisiji, ki vsebujejo končne izdatke končane operacije. O natančnem začetnem datumu za hrambo dokumentacije, bo upravičenec po končani operaciji pisno obveščen s strani ministrstva.

V skladu s 125. členom Uredbe 1303/2013/EU mora upravičenec voditi in spremljati porabo sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije.

## Zahteve glede dostopnosti dokumentacije nadzornim organom

Upravičenec mora omogočiti tehnični, administrativni in finančni nadzor nad izvajanjem operacije, katere sofinanciranje temelji ali se izvaja na podlagi predmetnega javnega razpisa. Nadzor bodo izvajali ministrstvo kot posredniški organ, organ upravljanja, organ za potrjevanje, revizijski organ ter drugi slovenski in evropski nadzorni in revizijski organi (v nadaljnjem besedilu: nadzorni organi).

Upravičenec bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinancirane operacije. V primeru preverjanja na kraju samem bo upravičenec moral omogočil vpogled v računalniške programe, listine in postopke v zvezi z izvajanjem operacije ter rezultate operacije. Upravičenec bo o izvedbi preverjanja na kraju samem predhodno pisno obveščen, ministrstvo pa lahko opravi pregled na terenu brez predhodne najave. Upravičenec bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

## Zahteve glede zagotavljanja enakih možnosti in trajnostnega razvoja v skladu s 7. in 8. členom Uredbe 1303/2013/EU

Upravičenec bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti in 7. členom Uredbe 1303/2013/EU.

Upravičenec bo moral rezultate operacije uresničevati v skladu z načelom trajnostnega razvoja in ob spodbujanju cilja Evropske Unije o ohranjanju, varovanju in izboljšanju kakovosti okolja, ob upoštevanju načela onesnaževalec plača v skladu z 8. členom Uredbe 1303/2013/EU.

## Zahteve glede varovanje osebnih podatkov in poslovnih skrivnosti

Oddaja vloge na predmetni javni razpis pomeni, da se je prijavitelj seznanil z vsebino predmetnega javnega razpisa in razpisne dokumentacije ter da se z vsebino predmetnega javnega razpisa in razpisne dokumentacije strinja.

Varovanje osebnih podatkov, ki jih ministrstvu posredujejo prijavitelji bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-1. V zvezi s tem ministrstvo napotuje na splošne informacije oz. na obvestilo o varstvu osebnih podatkov, objavljeno na spletni strani ministrstva na povezavi https://www.gov.si/o-spletnem-mestu/zasebnost-in-varstvo-osebnih-podatkov/.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US in 7/18, v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji, je izvedba javnega razpisa, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z ZDIJZ.

## Zahteve glede spremljanja in vrednotenja doseganja ciljev in kazalnikov operacije

Upravičenec bo za namen spremljanja in vrednotenja operacije skladno s 27., 54., 96. in 125. členom Uredbe 1303/2013/EU ter 6. členom in Prilogo I Uredbe 1301/2013/EU dolžan spremljati in ministrstvu zagotavljati podatke o doseganju ciljev in kazalnikov operacije.

Dokazila o doseganju ciljev, ki jih bo potrebno zbirati za namene spremljanja in vrednotenja, so natančneje opredeljena v razpisni dokumentaciji.

Vlagatelj mora v vlogi realno prikazati načrtovane cilje operacije. Preveč optimistična pričakovanja lahko privedejo do nedoseganja zastavljenih ciljev in so lahko podlaga za zahtevo za vračilo prejetih sredstev. Podatki iz vloge za prijavo (prejete dokumentacije) bodo osnova za spremljanje pričakovanih rezultatov in bodo kot takšni tudi priloga pogodbe o sofinanciranju.

V primeru, da med izvajanjem operacije pride do sprememb, ki bi vplivale na oceno vloge tako, da bi se ocena znižala pod prag sofinanciranih operacij, lahko ministrstvo odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

V primeru, da upravičenec ob zaključku operacije ne bo dokazal uresničitev načrtovanih ciljev v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonitimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

## Zahteve glede omejitve sprememb operacije v skladu z 71. členom Uredbe 1303/2013/EU

Upravičenci bodo morali smiselno upoštevati omejitve glede sprememb operacije v skladu z 71. členom Uredbe 1303/2013/EU. Če v petih letih od datuma končnega izplačila upravičencu nastopi karkoli od naslednjega:

(a) prenehanje ali premestitev proizvodne dejavnosti iz programskega območja;

(b) sprememba lastništva postavke infrastrukture, ki daje upravičencu ali javnemu organu neupravičeno prednost; ali

(c) bistvena sprememba, ki vpliva na značaj, cilje ali pogoje izvajanja, zaradi česar bi se razvrednotili njeni prvotni cilji,

so upravičenci dolžni vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila sredstev v proračun Republike Slovenije sorazmerno z obdobjem, v zvezi s katerim ustrezne zahteve niso bile izpolnjene.

## Posledice, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti

V kolikor se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti ali kršitve obveznosti, ali pa upravičenec ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonitimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije. Če je takšno ravnanje namerno, se bo obravnavalo kot goljufija.

##  Posledice, če se ugotovi, da aktivnosti na operaciji niso bile skladne s pravom Unije in pravom Republike Slovenije

V kolikor se ugotovi, da aktivnosti na operaciji niso bile, skladno z določili 6. člena Uredbe (EU) 1303/2013/EU, skladne s pravom Unije in pravom Republike Slovenije, bo ministrstvo odstopilo od pogodbe, upravičenec pa bo dolžan vrniti neupravičeno prejeta sredstva skupaj z zakonitimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

## Posledice, če se ugotovi dvojno financiranje posamezne operacije ali, da je višina financiranja operacije presegla maksimalno dovoljeno stopnjo oz. znesek pomoči

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov, ministrstvo pogodbo odpove in zahteva vračilo že izplačanih sredstev skupaj z zakonitimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija. Upravičencu se bo vrednost financiranja po pogodbi znižala za vrednost vrnjenih zneskov iz naslova dvojnega uveljavljanja stroškov in izdatkov oziroma iz naslova preseganja maksimalne dovoljene stopnje oz. zneska pomoči.

V kolikor se ugotovi, da je višina sofinanciranja operacije presegla maksimalno dovoljeno stopnjo, ministrstvo zahteva vrnitev preveč izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila v državni proračun Republike Slovenije.

# PRITOŽBA

Zoper sklep ministrstva pritožba ni dovoljena. Prijavitelj lahko v tridesetih (30) dneh od vročitve sklepa ministrstva sproži upravni spor z vložitvijo tožbe na Upravno sodišče Republike Slovenije.

# DODATNE INFORMACIJE IN OBVEŠČANJE

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov gp.mgrt@gov.si.

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom posameznega roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/.

|  |  |  |
| --- | --- | --- |
|  |  | Republika SlovenijaMinistrstvo za gospodarski razvoj in tehnologijoZdravko Počivalšek |

1. Dograditev – pomeni dograditev že obstoječe infrastrukture ekonomsko - poslovne cone. Ekonomsko - poslovna cona, kjer je potrebna dograditev, nima vse potrebne infrastrukture, ki bi omogočala normalno delovanje cone. [↑](#footnote-ref-1)
2. Razširitev - pomeni povečanje površin in izgradnjo infrastrukture na teh površinah. [↑](#footnote-ref-2)
3. Nakup zemljišč, ki bodo namenjena nadaljnji prodaji/najemu podjetjem, ki bodo v EPC opravljala poslovno dejavnost, ni upravičen do sofinanciranja [↑](#footnote-ref-3)
4. Sestavni del investicijske dokumentacije za operacije, katerih skupni načrtovani upravičeni stroški presegajo vrednost 1 mio EUR, mora biti analiza stroškov in koristi. [↑](#footnote-ref-4)
5. Izjema so tisti projekti, kjer se tako lastništvo, kot narava zgrajene infrastrukture, tudi po zaključku projekta ne bo spremenila - gradnja na zemljišču v javni lasti. Trajnost projekta je v takih primerih zagotovljena, ne glede na to, da lokalna skupnost ne bo imela služnosti na zemljišču s trajanjem najmanj pet (5) let od datuma zaključka projekta. Pri tem se izhaja iz dejstva, da bo lastništvo v najširšem smislu ostalo enako, to je Republika Slovenija in bo na novo zgrajena infrastruktura še naprej zadovoljevala javne potrebe oz. bo namenjena zadovoljevanju javnih potreb še tudi pet (5) let od datuma zaključka projekta ob upoštevanju vseh nacionalnih in lokalnih pravil oz. omejitev. [↑](#footnote-ref-5)
6. Za presojo PVO se upošteva Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2) in Priloga 1 te Uredbe. [↑](#footnote-ref-6)
7. Za opredelitev MSP in določitev velikosti podjetja se upošteva določila iz Priloge I Uredbe Komisije 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredba Komisije 651/2014/EU. [↑](#footnote-ref-7)
8. Prijavitelji iz kohezijske regije Vzhodna Slovenija izpolnijo »Obrazec 4a - Izračun finančne vrzeli- KOHEZIJSKA REGIJA VZHODNA SLOVENIJA«, prijavitelji iz kohezijske regije Zahodna Slovenija pa »Obrazec 4b - Izračun finančne vrzeli- KOHEZIJSKA REGIJA ZAHODNA SLOVENIJA«. [↑](#footnote-ref-8)